**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2011 M. rugsėjo 23 D. SPRENDIMO NR. T2-288 „DĖL  Vietinės rinkliavos už gyvūnų (šunų, kačių) registravimą ir laikymą daugiabučiuose namuose klaipėdos mieste nuostatų PATVIRTINIMO“ pakeitimo“**

**PROJEKTO**

**1. Sprendimo projekto esmė, tikslai ir uždaviniai.**

Savivaldybės tarybos sprendimo projektas parengtas siekiant nuo euro įvedimo Lietuvos Respublikoje dienos pakeisti galiojančius vietinės rinkliavos už gyvūnų (šunų, kačių) registravimą ir laikymą daugiabučiuose namuose Klaipėdos mieste nuostatus (toliau- nuostatai).

Nuostatų 8 punkte buvo nustatyti vietinės rinkliavos už gyvūnų registravimą dydžiai už šuns registravimą –10 Lt, tai perskaičiuojama į eurus – 2,90 Eur (10,00 Lt/3,4528 = 2,896 Eur); už katės registravimą – 5 Lt, tai perskaičiuojama į eurus – 1,40 Eur (5,00 Lt/3,4528 = 1,448 Eur).

Nuostatų 9 punkte buvo nustatyti vietinės rinkliavos už gyvūnų laikymą daugiabučiuose namuose dydžiai: už šuns laikymą – 5 Lt/mėn., tai perskaičiuojama į eurus – 1,40 Eur (5,00 Lt/3,4528 = 1,448 Eur); už katės  laikymą – 3 Lt/mėn., tai perskaičiuojama į eurus – 0,90 Eur (3,00 Lt/3,4528 = 0,868 Eur).

Pagal LR rinkliavų įstatymo 13 straipsnio 2 dalį kai vietinės rinkliavos dydis yra ne didesnis kaip 10 eurų, jis nustatomas eurais su centais, vieno skaitmens po kablelio tikslumu. Todėl dydžiai apvalinami pagal matematines skaičių apvalinimo taisykles.

 Teikiamo sprendimo projekto tikslas ir uždaviniai – vadovaujantis LR Euro įvedimo Lietuvos respublikoje įstatymu ir Nacionaliniu euro įvedimo planu, patvirtintu LR Vyriausybės nutarimu, pakeisti Klaipėdos miesto savivaldybėje galiojančius teisės aktus, kuriuose nurodytos litų sumos perskaičiuojamos į eurus.

**2. Projekto rengimo priežastys ir kuo remiantis parengtas sprendimo projektas.**

Projekto rengimo priežastis – euro įvedimas Lietuvos Respublikoje nuo 2015 m. sausio 1 d.

Sprendimo projektas parengtas vadovaujantis LR Euro įvedimo Lietuvos respublikoje įstatymu,Nacionaliniu euro įvedimo planu, patvirtintu LR Vyriausybės 2013 m. birželio 26 d. nutarimu Nr.604.

**3. Kokių rezultatų laukiama.**

Klaipėdos miesto savivaldybės teisės aktuose nurodyti litai bus perskaičiuoti į eurus.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Nėra

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – pagal Lietuvos Respublikos teisės aktus pakeistas Klaipėdos miesto savivaldybės tarybos sprendimas. Neigiamos pasekmės – nenumatomos.

Miesto tvarkymo skyriaus vedėja Irena Šakalienė